Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, Iruñean familia ugarik bizi duten pilamendu-egoera dela-eta etxebizitza duin bat lortzearen arloan hartuko diren neurrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu parlamentarien elkarteko eledun Mikel Buil jaunak gaurkotasun handiko honako galdera hau aurkezten du apirilaren 30eko Osoko Bilkurarako.

Egiaztaturik geratu denez Iruñeko familia ugarik bizi duten pilamendu-egoera (infraetxeetan bizitzera behartuak eta, hortaz, egungo osasun-krisian adostutako gutxieneko segurtasun-neurriak bete ezinik) Nafarroako Gobernuko Etxebizitza Departamentuak zer neurri har dezake herritarrek etxebizitza duin bat izatearen arloan Iruñeko Udaleko gobernu-taldeak erakutsitako utzikeria zuzentzeko?

Iruñean, 2020ko apirilaren 26an

Foru parlamentaria: Mikel Buil García